
הנתבעת:		ענבל חברה לביטוח בע"מ 
			באמצעות ב"כ עו"ד יורם דביר ואח'
			מרח' בן גוריון 32, רמת גן
			טל': 03-5622167; פקס:03-5622522


תגובת התובע לבקשת המבקשת

בהמשך להחלטת בית המשפט הנכבד מיום 30.7.20 מתכבד התובע ליתן תגובתו כדלקמן:

1. בקשתה של הנתבעת הינה למעשה בקשה לדחיית מועד הדיון הקבוע ליום 7.9.20 והיא נעדרת הגיון כפי שיפורט להלן.

2. הנתבעת מבקשת לדחות את מועד הדיון בבקשה למינוי מומחים עד לאחר קבלת התשובות לשאלון ופרטים אודות מצבו הרפואי של התובע (כך בבקשתה).

3. אין בתשובות התובע כדי להשפיע על מינוי מומחה בתיק זה וזאת מן הטעם שראשית ראיה למינוי מומחים קיימת באופן מובהק במקרה דנן.

4. מצבו של התובע עובר לתאונה אין בו כדי להוריד מן הצורך במינוי מומחה, ההיפך הוא הנכון, ככל ויש עבר רפואי יש למנות מומחה על מנת שיבדוק את התובע ויקבע מה נכותו כתוצאה מהתאונה ומהי נכותו כתוצאה ממצב קודם (ככל וישנה נכות בגין מצב קודם).

5. כאמור, בנסיבות אלה, אין כל מקום לדחות את מינוי המומחה לאחר קבלת תשובות התובע לשאלון. קיום ההליכים המקדמיים לא משפיע ולא צריך להשפיע על התשובה לשאלה האם קיימת ראשית ראיה ושאלת הצורך במינוי מומחה.

6. בנסיבות, מתבקש בית המשפט הנכבד להורות על דחיית הבקשה.




______________
								אריאל פרייברג, עו"ד
								ב"כ          התובע

